
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00684/2013-04
05.09.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 05.09.2014. године, донела је

О Д Л У К У

о акредитацији студијског програма
Утврђује се да УНИВЕРЗИТЕТ У НИШУ-ЕКОНОМСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT ТРГ ВОЈСКЕ ЈУГОСЛАВИЈЕ БР.11,  DOCVARIABLE ConvertString(Sediste,1,5) \* MERGEFORMAT НИШ, ПИБ:  DOCVARIABLE PIB \* MERGEFORMAT 100667088, Матични број: 07174705,  испуњава прописане стандарде за акредитацију студијског програма  Докторске студије - ЕКОНОМИЈА у оквиру поља друштвено-хуманистичких наука и то за 35 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У НИШУ-ЕКОНОМСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT ТРГ ВОЈСКЕ ЈУГОСЛАВИЈЕ БР.11,  DOCVARIABLE ConvertString(Sediste,1,5) \* MERGEFORMAT НИШ, је дана 29.03.2013. године поднела захтев за акредитацију студијског програма  Докторске студије - ЕКОНОМИЈА у оквиру поља друштвено-хуманистичких наука под бројем 612-00-00684/2013-04. 

Студијски програм докторских академских студија Економија траје три године, 6 семестара, 180 ЕСПБ бодова. У складу са правилником Националног савета за високо образовање Србије након завршетка студија стиче се звање доктор економских наука.
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НИШУ-ЕКОНОМСКИ ФАКУЛТЕТ и предлог одлуке, достављени су Комисији за акредитацију и проверу квалитета.
1. Компетентност високошколске установе за реализацију докторских студија

Полазећи од тога као и односа броја наставника и наставника који су укључени у научно истраживачке пројекте, односа броја публикација са листе Министарства и броја наставника, остварене сарадње са установама у земљи и свету, као и чињенице да Факултет има наставнике у сталном радном односу који су били ментори у изради доктората може се констатовати да је високошколска установа доказала своју спремност за реализацију докторских студија на основу показатеља који се односе на научно-истраживачки рад.

2. Структура студијског програма

Структура студијског програма садржи све елементе предвиђене Законом и стандардима. Програм је комплексан и састоји се из 4 модула. Приказан је распоред предмета, фонд часова и број бодова по предметима. У списку предмета поштовани су формални елементи, али не у подједнакој мери. Студијски програм има 180 ЕСПБ, уз претходно остварени обим студија од најмање 300 ЕСПБ и све законом предвиђене елементе. Траје 3 године или 6 семестра, има 4 Модула: Макроекономија, Рачуноводство, Финансије и банкарство, Пословно управљање. На свим Модулима 1 предмет је обавезан и 10 изборних од (42). Укупно има 42 изборна предмета. Сваки предмет носи по 10 ЕСПБ бодова, 2 објављена рада по 5 ЕСПБ бодова, СИР 40 ЕСПБ бодова и израда докторске тезе 60 ЕСПБ. Фактор изборности са становишта студената за све модуле је 88,89%. 

3. Сврха студијског програма
Сврха програма је јасно и недвосмислено формулисана и у складу је са мисијом и циљевима високошколске установе. Наведене су опште и специфичне способности које студен стиче.

4. Циљеви студијског програма
Циљеви реализације студијског програма су формулисани са аспекта друштва, оснивача и студената. Јасно су побројане и недвосмислено истакнуте компетенција и академске вештине које студенти стичу савладавањем овог студијског програма. Циљеви студијског програма су усклађени са савременим правцима развоја економске науке.
5. Компетенције дипломираних студената
Компетенције које студенти стичу формулисане су на задовољавајући начин. Наглашена су општа и предметно специфична знања које студент стиче. Дефинисани су услови и поступци неопходни за завршавање студија и добијање дипломе, који су доступни јавности преко сајта факултета и информатора за упис студената. Поменути услови и поступци су усклађени са циљевима, садржајем и обимом студијског програма. Развијен је Додатак (допуна) дипломе као саставни део студијског програма са подацима о имаоцу, врсти и нивоу квалификација, структури предмета, просечној оцени. Савлађивањем студијског програма студенти су оспособљени да се самостално баве научно-истраживачким радом.

6. Курикулум
Табеларно је приказан распоред предмета по семестрима и број ЕСПБ. Недељни фонд часова активне наставе је у складу са стандардом. Овај програм докторских студија обухвата активну наставу и израду докторске дисертације. Активна настава се у складу са препорукама дели на предавања (25%) и студијски истраживачки рад (75%). 

7. Квалитет, савременост и међународна усаглашеност студијског програма
Факултет је навео 3 акредитована програма докторских студија страних високошколских установа са којима би се овај студијски програм могао поредити. St. Petersburg State University, Graduate School of Management, National University of Ireland, Department of Economics, University of Mannheim,Center for Doctoral Studies in Business. Изостала је детаљнија анализа међународне упоредивости. 

8. Упис студената
Услови уписа су дефинисани. Упис планираног броја студента (35) у складу је са могућностима установе. Планирани број студената је у складу са бројем наставника који могу бити ментори. 

9. Оцењивање и напредовање студената
Полагањем испита студенти стичу по сваком испиту 10 ЕСПБ, за оптерећеност 8 часова по сваком предмету недељно и према јединственој методологији. Дефинисани су услови и процедуре везане за реализацију докторске дисертације.

10. Наставно особље
На листи ментора су следећи наставници:  

1. Биљана Предић

2. Биљана Ђорђевић

3. Биљана Ракић

4. Бобан Стојановић  

5. Бојан Крстић

6. Евица Петровић

7. Горица Бошковић

8. Ивана Симић

9. Јадранка Ђуровић Тодоровић

10. Јелена Станковић

11. Љиља Антић

12. Љиљана Станковић

13. Марија Пешић Анђелковић  

14. Миливоје Пешић

15. Нада Барац  

16. Наташа Голубовић

17. Сузана Ђукић

18. Слободан Цветановић  

19. Снежана  Ђекић   

20. Срђан Маринковић

21. Сретен Ћузовић

22. Сузана Стефановић

23. Тадија Ђукић

24. Зоран Аранђеловић

25. Ксенија Дончић Михајлов 

11. Организациона и материјална средства
За извођење студијског програма установа има краткорочни и дугорочни план и буџет за научно-истраживачки рад и обезбеђен је простор и опрема базирана на IT. Задовољен је просторни критеријум за извођење програма. Факултет обезбеђује библиотечке и друге ресурсе који су примерени карактеру докторског студијског програма и броју студената који се на њега.

12. Контрола квалитета
Постоји програм самовредновања и резултати самовредновања на основу којих се могу предузимати мере за унапређење квалитета. Предвиђено је да се периодично преиспитује и унапређује стратегија обезбеђења квалитета. Извештај о самовредновању докторских студија није посебно урађен, већ је у оквиру Прилога 11.1.

1. Број наставника на студијском програму= 72
Број наставника са пуним радним временом= 71
2. Број ментора= 25

3. Трајање програма= 3 године, 6 семестара
4. Број ЕСПБ бодова= 180
5. Број студената који се уписује на прву годину= 35
6. Број часова активне наставе за студенте: I= 24, II= 24, III= 4 IV= 16, V= 20, VI= 20
7. Проценат изборности на програму= 88,89%
8. Укупно часова активне наставе недељно коју држе наставници= 39,82
9. Просечно оптерећење наставника на установи= 6,55
10. Проценат наставе коју држе наставници са пуним радним временом= 99,54%
11. Бруто простор= 7.219,45 м2
12. Број књига релевантних за студијски програм= 338
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У НИШУ-ЕКОНОМСКИ ФАКУЛТЕТ  за студијски програм  Докторске студије - ЕКОНОМИЈА  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
УНИВЕРЗИТЕТ У НИШУ-ЕКОНОМСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT ТРГ ВОЈСКЕ ЈУГОСЛАВИЈЕ БР.11,  DOCVARIABLE ConvertString(Sediste,1,5) \* MERGEFORMAT НИШ, ПИБ:  DOCVARIABLE PIB \* MERGEFORMAT 100667088, Матични број: 07174705, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма   Докторске студије - ЕКОНОМИЈА у оквиру поља друштвено-хуманистичких наука и то за 35 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

